**Zápis z 17. zasadnutia Redakčnej rady mestských novín Námestovčan (k č. 3/2020)**

**Termín RR**: 15. 05. 2020

**Prítomní:**

**Za poslancov:** Peter Kolada, Róbert Sládek

**Za verejnosť:** Ján Kozoň

**Za MsÚ:** Ivan Veljačik

**Za redakciu:** Anna Lajmonová

**Neprítomní**: Eva Kapičáková, Marián Grígeľ

**Hostia:** Dušan Jendrášik

## **Program:**

## Otvorenie, privítanie členov a hostí redakčnej rady

1. Návrh na doplnenie člena redakčnej rady
2. Príprava článkov do najbližšieho čísla
3. Diskusia
4. Rôzne
5. Záver

Na začiatku predseda redakčnej rady privítal členov a hostí redakčnej rady a redakčná rada schválila program. Za 4, zdržal sa 0, proti 0. Pretože M. Kasan, zamestnanec mesta, dal výpoveď zo zamestnania a tým pádom už nemohol zastupovať MsÚ v redakčnej rade, predseda redakčnej rady navrhol prednostovi MsÚ, aby našli v radoch zamestnancov jeho zástupcu. Keďže členov RR schvaľuje MsZ, prednosta potvrdil, že v najbližšie konanom zastupiteľstve bude táto zmena v materiáloch pre poslancov. Následne dal predseda redakčnej rady slovo A. Lajmonovej, aby predbežne informovala o príprave obsahu najbližšieho čísla novín

A.Lajmonová uviedla, že termín uzávierky nasledujúceho vydania Námestovčana je 16. júna, noviny vyjdú 1. júla 2020. Čo sa týka prípravy autorských článkov, bude pracovať na príspevkoch o čiernych stavbách a štatúte Oravskej priehrady, spracuje priebeh rokovania MsZ, požiada o spracovanie aktuálnych príspevkov do termínu uzávierky z MsÚ, prisľúbila osloviť CSS, ohľadne rekonštrukcie DKN jeho riaditeľku, ohľadne športu p. Stašiniaka, informovala o príspevkoch došlých do redakcie (od p. Jankuliaka)... Obsahom vydania majú byť tradične informácie zo škôl a CVČ, prednosta MsÚ informoval, že TS pripravia komplexnejší materiál ohľadne separovania odpadu a činnosti TS počas koronakrízy, do termínu uzávierky majú možnosť prispieť článkami aj občania, prípadne inštitúcie v meste. Zároveň sa na redakčnej rade dohodlo, že pred vydaním novín sa RR zíde ešte raz.

Na záver zasadnutia predseda RR poďakoval prítomným za účasť.

**Zapísal: Peter Kolada**

**30. mája 2020**